laion/Wikipedia-Exotic huggingface dataset:
קוסאוץ

קוסאוץ (ברומנית: Cosăuți, באוקראינית: Косеуць, ברוסית: Косоуцы, ביידיש: קאסאוץ) הוא כפר במולדובה במחוז סורוקה. הכפר מהווה את המרכז האדמיניסטרטיבי של הקומונה של קוסאוץ, הכוללת גם את הכפר יורז'ניצה. הכפר ממוקם בצפון מולדובה על הגדה הימנית של נהר הדנייסטר, מול העיר האוקראינית יאמפיל. בחפירות ארכאולוגיות באזור קוסאוץ, על גדות נהר הדנייסטר, נתגלו כלים המתוארכים לתקופה הפלאוליתית . האזכור התיעודי הראשון של קוסאוץ מתוארך ל-17 בינואר 1517. מנזר קוסאוץ, השוכן בכפר, נוסד בשנת 1729, והוא שייך לדיוקסיה של קישינב של הכנסייה האורתודוקסית הרוסית. לא ידוע על קהילה יהודית שהתגוררה בכפר. באוקטובר 1941 החל גירוש יהודי בסרביה, צ'רנוביץ וצפון בוקובינה אל עבר גטאות ומחנות באזור טרנסניסטריה, לאחר רצח עשרות אלפים מהם החל מיוני 1941. מגורשים רבים הובלו לאזור קוסאוץ במטרה להעביר אותם אל מעבר לנהר הדנייסטר, ושם נרצחו בירי ובמכות, טבעו בנהר או קפאו למוות ביער . אובידיו קראנגה, קוסאוץ, אנציקלופדיה של המחנות והגטאות (כרך III, עמ' 651–652), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא קוסאוץ בוויקישיתוף Haesaerts, P., Borziak, I., Van der Plicht, J., & Damblon, F. (1998). Climatic events and Upper Paleolithic chronology in the Dniester basin: New C-14 results from Cosautsi. Radiocarbon, 40(2), 649-657. https://doi.org/10.1017/S0033822200018580 שלום דורנר (עורך), ספר נובוסליצה בסרביה, הוצאת ארגון יוצאי נובוסליצה, 1983.
שיחת מוסר

שיחת מוסר היא שיחה הנמסרת בדרך כלל על ידי המשגיח של ישיבה חרדית ותוכנה הוא מוסר ותיקון המידות, תדירות השיחה המקובלת היא שבועית. שיחת מוסר בניגוד לשיעורי מקצועות התורה נאמר בלשון שיחה ולא בצורת שיעור לימודי, מכיוון שמטרת השיחה היא לעסוק בתיקון המידות, לעורר את התלמידים לחזור בתשובה, ולהזכיר להם את דרך הישר. בישיבת טלז היה נהוג לקרוא לשיחת אלו בשם "שיעור דעת". בגלל ריחוקו של הרב אליעזר גורדון מתנועת המוסר וכוונתו להיות ישיבה עיונית. בעגה חרדית, מקובל לכנות שיחה זו בראשי תיבות שמו"ס - שיחת מוסר, בישיבות הליטאיות. פעמים רבות מקובל להשתמש בשורש "שמס" למילים נוספות כגון: "המשגיח "השמיס" לי עכשיו במשך שעה". על פי תפיסות הקיימות במדרש, שיחות מוסר היו קיימות ביהדות מאז קומה. עוד בזמן שעם ישראל היו במדבר, משה רבנו היה מוכיחם שוב ושוב. ברבות השנים היו בעם ישראל מוכיחים רבים מסוגים שונים. החל בתקופות הנביאים ועד ימי הביניים שהיו בה מגידים שהיו מסתובבים בעיירות, כמו המגיד מדובנא ועוד. שהיו מוסרים דרשות ושיחות חיזוק. אך רק לאחר תחילת תנועת המוסר והתפתחותה, התבססה שיחת המוסר ונהייתה חלק בלתי נפרד מעולם הישיבות. ישנן ישיבות שהיה נהוג למסור את השיחה בזמן סעודה שלישית, בהתבסס על דברי ישראל מאיר הכהן בספרו משנה ברורה: "בין מנחה למעריב (דמוצ"ש)... בזמנינו... מצוי בעוונותינו הרבים באיזה מקומות שעוסקין אז בשיחה בטלה, ובוודאי טוב יותר לשמוע אז דברי מוסר כדי שלא יבואו לזה", אך במרבית הישיבות השיחה השבועית המרכזית נמסרת באמצע השבוע, וישנן ישיבות בהן נמסרת שיחה נוספת בסעודה שלישית או מיד אחריה. כששיחת מוסר נמסרת לקבוצה קטנה של בחורים ולא לכלל הישיבה היא נקראת בדרך כלל ועד, מקורה של המילה היא במשנה במסכת אבות "בית ועד לחכמים". שיעורי דעת למהרי"ל בלוך ספרי דברים א, וכן על הפסוק "אֵלֶּה הַדְּבָרִים אֲשֶׁר דִּבֶּר מֹשֶׁה אֶל כָּל יִשְׂרָאֵל", כתב רש"י "דברים" הכוונה לדברי תוכחות - רש"י מנוקד על המקרא/ספר דברים משנה ברורה על אורח חיים רצב#ט מב משנה אבות א ד
תמר בלומנפלד

תמר בלומנפלד (נולדה בערך ב-1984 בחיפה) היא קומיקסאית, מאיירת וסופרת ישראלית. תמר בלומנפלד נולדה וגדלה בשכונת אחוזה שבחיפה, בת לאב פרופסור לרפואת נשים ולאם אדריכלית בניין ומתכננת ערים; למדה בבית הספר הריאלי, ושירתה בצה"ל כקצינה בפיקוד העורף. בין 2004–2008 למדה לתואר ראשון במחלקה לתקשורת חזותית של בצלאל. ב-2011 למדה אמנות בתוכנית הפתוחה במדרשה לאמנות. ב-2014 פרסמה באתר מאקו מדור קומיקס בשם "קשקושי האח" על התוכנית "האח הגדול". בין 2014–2016 פרסמה את מדור הקומיקס "באיור חוקר" באתר מאקו, וקומיקס נוספים ב"ידיעות אחרונות" ובמגזין "Go Style". בשנים 2014–2018 פרסמה באתר "הארץ" קומיקס חברתי סאטירי שבועי בשם "קשקושי רחוב". בין 2016–2018 פרסמה במוסף "גלריה שישי" ב"הארץ" מדור סאטירי מאויר בשם "לשון הרע". ב-2019 היא פרסמה בעיתון "הארץ" את הקריקטורה של יום ראשון. מדצמבר 2021 מפרסמת באתר "הארץ" קומיקס חברתי סאטירי שבועי בשם "טיפול בכעסים". בעלה הראשון היה גינקולוג; לאחר גירושיה הייתה בזוגיות עם גיל לואיס, מפיק ומוזיקאי, וגרה אתו בלונדון.. נמצאת בזוגיות עם הסופר מתן חרמוני ויש להם בן. אין א ריליישנשיפ, רומן גרפי, הוצאת כתר, 2017. קנאה טובה, רומן גרפי, הוצאת כתר, 2021. ספרי ילדים שאיירה סבא וסבתא נפרדים מאת עדית אריאל, תשס"ח Yosef's Dream מאת Sylvia Rouss, בהוצאת Apples and Honey Press,‏ 2016 Journey Through Jerusalem מאת Amanda Benjamin, בהוצאת Apples and Honey Press,‏ 2017 תמר בלומנפלד, ברשת החברתית פייסבוק תמר בלומנפלד, באתר קנלר ייצוג אמנים בע"מ. שירי לב-ארי, "הקצנתי את המפלצת שחשבתי שאני", באתר כלכליסט, 4 ביולי 2021 ספי קרופסקי, ‏המאיירת שמצילה את העיר מעצמה: תמר בלומנפלד רואה לכם הכל, באתר "Time Out ישראל", 28 במאי 2021 פרק #40 – תמר בלומנפלד, בפודקאסט "גיקונומי" מידע על תמר בלומנפלד בקטלוג הספרייה הלאומית הספרים של תמר בלומנפלד, באתר "סימניה" שירי לב-ארי, "הקצנתי את המפלצת שחשבתי שאני", באתר כלכליסט, 4 ביולי 2021 קשקושי האח, באתר "מאקו" באיור חוקר, באתר "מאקו" קשקושי רחוב, באתר "הארץ" דוגמה: תמר בלומנפלד, לשון הרע - הכל אודות הפוּדיז, באתר הארץ, 5 באוקטובר 2016 טיפול בכעסים, באתר "הארץ" מרינה קיגל, נפרדו כי בן הזוג רצה ילדים, והיא סירבה: הרגשתי שהגוף צועק לי 'לא', באתר Xnet‏, 17 באוגוסט 2017
טלקום ניוז

טלקום ניוז (Telecom news) הוא אתר חדשות ישראלי המתמקד בעולמות התקשורת, ביניהם: הייטק, סלולר, סייבר, קריפטו, מחשוב ענן, רגולציית תקשורת, משרד התקשורת הממשלתי, צרכנות ועוד. האתר הוקם על ידי ניצב משנה בדימוס, מהנדס אבי וייס, במרץ 2013. האתר כולל תחקירים וחשיפות בלעדיות וכן מבזקים, ידיעות חדשותיות בתחום התקשורת, פרשנויות, דעות, המלצות, לוח אירועים וכנסים בתחום ההייטק. תחקירי האתר מפורסמים בצורה הכוללת גם ממצאים ומסמכים שנמצאו בתחקיר, כגון פרוטוקולים מבית המשפט, מסמכים רשמיים ומקורות מידע. לדבריו של מנהל האתר, נכון ל-2022 פורסמו באתר כ-24 אלף כתבות ולאתר כ-50 אלף קוראים מדי חודש. אתר האינטרנט הרשמי של טלקום ניוז "הכניסו את האדם הלא נכון לתיק 4000", באתר ערוץ 7, ‏2019-01-21
1927 בספרות

ערך מורחב – 1927 "אל המגדלור", רומן מאת וירג'יניה וולף. "אלמר גנטרי", מאת סינקלר לואיס. "אמריקה", רומן בלתי גמור מאת פרנץ קפקא. "אנחנו שנינו", ספר ילדים מאת א. א. מילן. "הוויה וזמן", ספר פילוסופיה מאת מרטין היידגר. "זאב הערבה", רומן מאת הרמן הסה. "מסתרי ארבעת הגדולים", ספר מתח מאת אגאטה קריסטי. "ספר הפרשיות של שרלוק הולמס", מאת ארתור קונאן דויל. 21 בפברואר – ארמה בומבק, סופרת אמריקאית (נפטרה ב-1996) מדיה וקבצים בנושא 1927 בספרות בוויקישיתוף
שמואל טרבס

שמואל טרבס (14 באפריל 1955 רעננה, ישראל–8 בנובמבר 2015, רעננה, ישראל) היה כדורגלן ישראלי אשר שיחק לרוב בעמדת החלוץ, ומזוהה בעיקר עם קבוצות מכבי יפו והפועל רעננה. שמואל טרבס נולד ברעננה לאהרון וקלרה, ובה רכש השכלה יסודית ותיכונית. הוא הצטרף להפועל רעננה וב-1972 הועלה לקבוצה הבוגרת אשר שיחקה בליגה ב'. ב-1973 צפה שלמה שרף מאמן הפועל כפר סבא במשחק בו השתתף טרבס, ובעקבות יכולתו הגבוהה, עבר בהמשך להפועל כפר סבא. טרבס שיחק בשורות כפר סבא שתי עונות בהן השתתף ב-52 משחקים וכבש 15 שערים. בעקבות סכסוך כספי עם הנהלת הקבוצה שוחרר מהפועל כפר סבא ועבר למכבי יפו. משחקו הראשון של טרבס בשורות מכבי יפו היה ב-8 באוקטובר 1977 ומשחקו האחרון ב-26 בנובמבר 1983, תחילתה של עונת 1983/1984 בליגה הלאומית. טרבס השתתף ב-175 משחקים בשורות מכבי יפו, ובהם כבש 31 שערים. היה גורם מרכזי בהצלחתה של מכבי יפו במאבקי התחתית במחצית השנייה של שנות השבעים. בעונת עונת 1977/1978 בליגה הלאומית גברה מכבי יפו במחזור הסיום על הפועל ירושלים בתוצאה 0–1 משער ניצחון של טרבס וניצלה מירידה. אחד ממשחקיו הבולטים בשורות מכבי יפו היה במחזור הסיום של עונת 1979/1980 בליגה הלאומית. שבע קבוצות נאבקו נגד הירידה לליגה הארצית ועמם נמנתה מכבי יפו שאומנה על ידי שמואל פרלמן. במחזור הסיום גברה יפו על מכבי תל אביב 0-3. טרבס הצטיין במשחק, כבש את השער הראשון ובישל את השלישי לאלי שכטר. בסיום המחזור נותרה יפו בליגה הלאומית בזכות הפרש שערים עדיף על הכח מכבי רמת גן ובית"ר תל אביב אשר ירדו לליגה הארצית. לאחר שפרש ממכבי יפו, שב טרבס להפועל רעננה, שיחק בקבוצה עד 1990 ופרש ממשחק פעיל. הוא נכלל בסגל המורחב של נבחרת ישראל בכדורגל בין השנים 1979–1980. טרבס התגורר כל חייו ברעננה. הוא היה נשוי לדינה, אב לשלושה ילדים וסב לנכדים. הלך לעולמו ב-2015, בגיל 60. הובא לקבורה בבית העלמין בעירו. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020 מדיה וקבצים בנושא שמואל טרבס בוויקישיתוף הקבר של שמואל טרבס בבית הקברות ברעננה, באתר BillionGraves מכבי יפו לזכרו של שמואל טרבס, באתר יוטיוב יפו ניצלת מירידה 79–80 חלק 1, יפו ניצלת מירידה 79–80 חלק 2, באתר יוטיוב ע.יקותיאל, שמואל טרבס מבקר ביום ששי בחנות של ידיד, מנשק את המזוזה ומבקיע כל שבת שער, מעריב, 29 בינואר 1979 הפועל כפר סבא, סטטיסטיקות בשנות השבעים, באתר הפועל כפר סבא ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 214. נתונים היסטוריים: ירון משעל טרבס הבטיח עונה נוספת, דבר, 30 באפריל 1978 א. בן יוסף, הפתעה על הנייר. על המגרש אף אחד לא הרים אפילו גבה, מעריב, 17 בדצמבר 1989 תשובה, טרבס ותא שמע צורפו לסגל לקראת יוון, דבר, 11 בפברואר 1979
יחסי הולנד–ליטא

יחסי הולנד–ליטא הם היחסים הדיפלומטיים בין הולנד לליטא. יחסי מסחר בין הדוכסות הגדולה של ליטא להולנד התקיימו כבר בימי הביניים באמצעות סוחרי ברית הנזה של שתי המדינות. ידוע גם על אצילים ליטאים שלמדו בהולנד בתקופת האיחוד הפולני-ליטאי. שתי המדינות כוננו יחסים דיפלומטיים ב-6 באוקטובר 1921. בין המלחמות הפכה הולנד לאחד משווקי היבוא העיקריים של ליטא. היבוא העיקרי מהולנד היה מכשירי רדיו ודשנים, כמו גם בגדים וקקאו. בשנת 1924 נחתם הסכם הסחר הראשון בין המדינות. זמן קצר לאחר מכן נפתחה הקונסוליה ההולנדית. הקונסוליה ידועה כיום בעיקר בזכות פעילותו של הקונסול האחרון, יאן זווארטנדיק. נציג זה של חברת פיליפס ההולנדית בקובנה בשנת 1940 הנפיק ויזות לקוראסאו ההולנדית (יחד עם אשרות מעבר ליפן שהונפקו על ידי צ'יאונה סוגיהארה) לכמה אלפי פליטים יהודים, בעיקר מפולין וליטא. בשנת 1937 התקנת מקלטי רדיו של פיליפס החלה בקובנה. הולנד לא הכירה בכיבוש ובסיפוח של ליטא על ידי ברית המועצות בקיץ 1940. הולנד הכירה בעצמאותה של ליטא ב-2 בספטמבר 1991, וב-3 בדצמבר 1991 כוננו שתי המדינות יחסים דיפלומטיים. בין הצדדים נחתמו ההסכמים הדו-צדדיים הבאים בתוקף: הסכם על תחבורה אווירית בין שטחיהם ומחוצה לו (1993), הסכם על תחבורה ימית (1994), הסכם על סיוע מנהלי הדדי בהבטחת יישום תקין של חוקי המכס, מניעת מכס בגין הפרות חוקים, חקירה ומאבק בהפרות אלו (נחתם בשנת 1998, אושרר בשנת 2000), הסכם למניעת כפל מס על הכנסה והון והפרות פיסקליות (נחתם בשנת 1999, אושר בשנת 2000), הסכם על קציני קישור, הרשאות וחסינות של נציגי הרפובליקה של ליטא במשרד המשטרה האירופית (2004), הסכם על החלפה אוטומטית של מידע על ריבית שהתקבלה מהכנסות מחסכון (נחתם ב-2004, אושרר ב-2005). בשנת 2001 שגרירות הולנד נפתחה בווילנה. כמה ביקורים רשמיים נערכו בין מנהיגי המדינות. בשנת 2008 ביאטריקס, מלכת הולנד ביקרה בליטא, שם נפגשה עם הנשיא ולדאס אדמקוס, ראש הממשלה גדימינאס קירקילאס, שרים, חברי סיים ודיפלומטים. בשנת 2018, כשליטא חגגה מאה שנה לעצמאותה, ביקר וילם-אלכסנדר, מלך הולנד בליטא, שם נפגש עם נשיאת ליטא דליה גריבאוסקאיטה. מאז 2017 במשך זמן מה הוצבו בליטא 250 חיילים הולנדים כחלק מכוח נאט"ו בהנהגת גרמניה, בקבוצת הקרב של גדוד הכוחות הקדמיים. כיום, שתי המדינות חברות מלאות באיחוד האירופי, נאט"ו וגוש האירו. בשנת 2020 מחזור הסחר בין ליטא להולנד הגיע ל-3.08 מיליארד אירו, והולנד הייתה שותפת הסחר החמישית בגודלה של ליטא. היצוא הסתכם ב-1.5 מיליארד אירו; הולנד היא שותפת הייצוא החמישית בגודלה. היבוא מסתכם ב-1.58 מיליארד אירו; הולנד היא שותפת היבוא החמישית בגודלה. היבוא כולל בעיקר מכונות וציוד מכני, מוצרים פרמצבטיים, מכונות וציוד חשמליים, כלי רכב, צמחים ועלווה לנוי ומוצרים כימיים אורגניים. מבחינת גודל ההשקעות הזרות הישירות בליטא, הולנד במקום השלישי (ההשקעות מסתכמות ב-2.1 מיליארד אירו). הולנד מחזיקה בליטא שגרירות בווילנה. ליטא מחזיקה בהולנד שגרירות בהאג וקונסוליות כבוד באיינדהובן, חרונינגן ובלייסווייק. יחסי הסחר עם הולנד באתר משרד החוץ הליטאי
Raven

Raven (בעברית: עורב) הוא אלבום האולפן השני של הזמרת-יוצרת האמריקאית קליילה. האלבום יצא לאור ב-10 בפברואר 2023, על ידי חברת התקליטים Warp רקורדס. אלבום זה מגיע שש שנים לאחר יציאת אלבום הבכורה שלה Take Me Apart, שזכה לשבחים על ידי המבקרים והוזכר כאחד האלבומים הטובים ביותר של 2017. בהודעה לעיתונות, קליילה אמרה שהאלבום Raven החל כתגובה לתחושותיה כאישה שחורה בסצנת מוזיקת הדאנס, ומתארת את האלבום כאישור לפרספקטיבה הזו. מתוך האלבום יצאו הסינגלים "Washed Away", "Happy Ending", ו-"On the Run". כל הרצועות שנכתבו על ידי קליילה, מלבד "Closure", שנכתבו על ידי קליילה, רהרה גאבור. כל הרצועות בעיבוד של קליילה. מופיעים כותבי מילים נוספים. מידע על האלבום Raven באתר MusicBrainz האלבום Raven באתר אפל מיוזיק Dummy. "The 10 Best Albums of 2017". DummyMag (באנגלית אמריקאית). נבדק ב-2022-11-18. "The 50 Best Albums of 2017 - Page 5". Pitchfork (באנגלית). נבדק ב-2022-11-18. Billboard Staff (2017-12-12). "Billboard's 50 Best Albums of 2017: Critics' Picks". Billboard (באנגלית אמריקאית). נבדק ב-2022-11-18. Conteh, Mankaprr (2022-11-15). "Kelela Announces Her Second Album 'Raven': It's 'My First Breath Taken in the Dark'". Rolling Stone (באנגלית אמריקאית). נבדק ב-2022-11-18. Gallagher, Alex (2022-09-14). "Kelela returns with first new song in five years, 'Washed Away'". NME (בAustralian English). נבדק ב-2022-11-18. "Kelela releases new rave-influenced track 'Happy Ending'". Mixmag. נבדק ב-2022-11-18. "Kelela Shares New Song "On the Run": Listen". Stereogum (באנגלית). 2022-11-15. נבדק ב-2022-11-18. Condé Nast, The Best Albums of 2023 (So Far), Vogue, ‏2023-10-23 (באנגלית אמריקאית) Rolling Stone, The 100 Best Albums of 2023, Rolling Stone, ‏2023-11-30 (באנגלית אמריקאית) The 50 Best Albums of 2023: Staff List, Billboard, ‏2023-12-06 (באנגלית אמריקאית) Release formats for Raven on December 8, 2022: "RAVEN + TAKE ME APART BUNDLE". kelela Official Store. נבדק ב-7 בדצמבר 2022. {{cite web}}: (עזרה) "RAVEN CD/VINYL". kelela Official Store. נבדק ב-7 בדצמבר 2022. {{cite web}}: (עזרה) "Raven". Apple Music (US). 8 בדצמבר 2022. נבדק ב-1 בדצמבר 2022. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Raven".
סרג'אן באביץ'

סרג'אן באביץ' (בסרבית: Срђан Бабић; נולד ב-22 באפריל 1996) הוא כדורגלן סרבי המשחק בעמדת הבלם בספרטק מוסקבה ובנבחרת סרביה. באביץ' התחיל את דרכו בקבוצת כדורגל מקומית בעיר הולדתו באניה לוקה ובאוגוסט 2011 הצטרף למחלקת הנוער של וויבודינה נובי סאד. ב-1 במרץ 2014 ערך את הופעת הבכורה שלו בקבוצה הבוגרת בניצחון 0-2 נגד ווז'דובאץ. בגמר הגביע באותה שנה הבקיע בניצחון 0-2 נגד יאגודינה. ב-8 ביולי 2015 באביץ' חתם לארבע שנים בריאל סוסיאדד והצטרף לקבוצת המילואים. בעונה הראשונה שלו בקבוצה ערך 31 הופעות וגבש 3 שערים. ב-31 באוגוסט 2016 הושאל לראוס דפורטיו עד לסיום העונה. ב-7 ביולי 2017 חזר לסרביה והושאל לכוכב האדום בלגרד עד לסיום העונה, אמנם בפברואר2018 רכש הכוכב האדום את כרטיס השחקן שלו תמורת 800 אלף אירו ובאביץ' חתם במועדון לארבע שנים. ב-31 באוגוסט 2020 הושאל לפמליקאו מליגת העל הפורטוגזית. ב-30 באוגוסט 2021 באביץ' חזר לספרד והושאל לאלמריה מהליגה הספרדית השנייה. בסיום העונה אלמריה חזרה ללה ליגה וב-5 ביוני 2022 חתם לארבע שנים במועדון. ב-21 באוגוסט 2023 באביץ' חתם בספרטק מוסקבה באביץ' שיחק בצעירותו בנבחרת הנוער של סרביה והשתתף עימה באליפות אירופה בכדורגל עד גיל 19 - 2014. שנה לאחר מכן, זכה עם הנבחרת בגביע העולם בכדורגל עד גיל 20. ב-24 בספטמבר 2022 ערך את הופעת הבכורה שלו בנבחרת הבוגרת בניצחון 1-4 נגד שוודיה. בנובמבר 2022 נכלל בסגל הנבחרת לקראת מונדיאל 2022. נכלל בסגל נבחרת סרביה לטורניר יורו 2024. וויבודינה הגביע הסרבי: 2013/2014 הכוכב האדום בלגרד ליגת העל הסרבית: 2017/2018, 2018/2019, 2019/2020 אלמריה הליגה הספרדית השנייה: 2021/2022 נבחרת סרביה גביע העולם בכדורגל עד גיל 20: 2015 אישיים נבחרת העונה בליגת העל הסרבית: 2013/2014 מדיה וקבצים בנושא סרג'אן באביץ' בוויקישיתוף סרג'אן באביץ', באתר Transfermarkt סרג'אן באביץ', באתר Soccerway סרג'אן באביץ', באתר BDFutbol סרג'אן באביץ', באתר WorldFootball.net סרג'אן באביץ', באתר National Football Teams סרג'אן באביץ', באתר FootballDatabase.eu HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
דגל סיישל

דגל סיישל (באנגלית: Flag of Seychelles, בצרפתית: Drapeau des Seychelles) הוא דגלה הלאומי של סיישל. הוא אומץ רשמית ב־18 ביוני 1996. צבעי הדגל מסמלים את עתידה של המדינה ואת תנועתה של המדינה לעבר הקדמה והפיתוח בעתיד. הצבע הכחול מסמל את השמיים ואת האוקיינוס ההודי, בו מצויים האיים; הצהוב מסמל את השמש הנותנת אור וחיים; האדום את תושבי האיים העובדים יחד למען עתיד של אחדות ואהבה; הלבן מסמל צדק חברתי והרמוניה, והירוק מסמל את האיים ואת הצומח בהם. הדגל המקורי של האיים אומץ עם קבלת עצמאות האיים ב־29 ביוני 1976. בשנת 1977, עם הפלת הנשיא ג'יימס מאנצ'ם על ידי פרנס אלברט רנה, הוחלף הדגל בדגל המפלגה העממית המאוחדת של סיישל, שהוחלף בשנת 1996 בדגל הנוכחי. סמל סיישל המנון סיישל מדיה וקבצים בנושא דגל סיישל בוויקישיתוף סיישל, באתר דגלי העולם (באנגלית) דגל סיישל, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
1928 בספרות

ערך מורחב – 1928 "מאהבה של ליידי צ'טרלי", רומן מאת ד.ה. לורנס. "ירידה ונפילה", רומן מאת איוולין וו. 11 בינואר – תומאס הרדי, סופר ומשורר אנגלי (נולד ב-1840) 19 במאי – מקס שלר, פילוסוף יהודי-גרמני (נולד ב-1874) 8 ביולי – קריסטל איסטמן, עורכת דין אמריקאית, מייסדת מגזין The Liberator (אנ') (נולדה ב-1881) 19 בדצמבר – איטלו זבבו, סופר יהודי-איטלקי (נולד ב-1861) מדיה וקבצים בנושא 1928 בספרות בוויקישיתוף
קסר אל-מוואיג'יעי

קסר אל-מוואיג'יעי (בערבית: قَصْر ٱلْمُوَيْجِعِي), או "מבצר מוואיג'י", הוא מבצר בחלק המרכזי של אל עין באזור המזרחי של האמירות אבו דאבי שבאיחוד האמירויות הערביות. על פי המסורת, זה היה מקום הולדתו של השייח' ח'ליפה בן זאיד אל נהיאן, שליט אבו דאבי ונשיא איחוד האמירויות הערביות לשעבר (2004–2022). לפי מסורת זו, המבצר נבנה בתחילת המאה ה-20 על ידי השייח' ח'ליפה בן זאיד בן ח'ליפה אל נהיאן (אנ'). מדיה וקבצים בנושא קסר אל-מוואיג'יעי בוויקישיתוף Qasr Al Muwaiji (YouTube) فيلم وثائقي - قصر المويجعي (in Arabic) "Qasr Al Muwaiji". Qasr Al Muwaiji. נבדק ב-2019-03-09. "Annual Report 2017" (PDF), Department of Culture and Tourism – Abu Dhabi, 1: Culture: 8–211, 2017, נבדק ב-2019-03-09 Asmaalin. "Qasr Al Muwaiji opens to public as museum". Khaleej Times (באנגלית). נבדק ב-2021-07-03.
יחסי בלגיה–סלובקיה

יחסי בלגיה–סלובקיה הם היחסים הדיפלומטיים בין בלגיה לסלובקיה. שתי המדינות היו בעבר נחלות של בית הבסבורג, כחלק ממלוכת הבסבורג. שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. בית ספר תיכון דו-לשוני בלגי-סלובקי ממוקם בז'ילינה, ובו חלק מהשיעורים מועברים בצרפתית על ידי מורים בלגים. כיום, שתי המדינות חברות מלאות באיחוד האירופי ובנאט"ו. בלגיה מחזיקה בסלובקיה שגרירות בברטיסלבה וקונסוליית כבוד בקושיצה. סלובקיה מחזיקה בבלגיה שגרירות בבריסל, בלגיה וקונסוליות כבוד במונס, גנט, אנטוורפן וליאז'. אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
1929 בספרות

ערך מורחב – 1929 "הקץ לנשק", ספרו של ארנסט המינגוויי. "במערב אין כל חדש", ספר מאת אריך מריה רמארק. "הר הקסמים", ספר מאת תומאס מאן. תומאס מאן, בעיקר על ספרו "בית בודנברוק". 9 בינואר – בריאן פריל, מחזאי, סופר ובמאי תיאטרון אירי (נפטר ב-2015) 17 בפברואר – חיים פוטוק, רב וסופר יהודי-אמריקאי (נפטר ב-2002) 18 בפברואר – לן דייטון, היסטוריון צבאי, כותב ספרי בישול וסופר בריטי 25 בפברואר – עיסא בולאטה, פרופסור לספרות ולשפה הערבית (נפטר ב-2019) 18 במרץ – כריסטה וולף, סופרת גרמנייה (נפטרה ב-2011) 19 במרץ – מיקל מרטי אי פול, משורר, סופר ומתרגם קטלאני (נפטר ב-2003) 1 באפריל – מילן קונדרה, סופר צ'כי. 23 באפריל – ג'ורג' סטיינר, מבקר ספרות, פובליציסט, פילוסוף, סופר ומחנך יהודי-אמריקאי (נפטר ב-2020) 16 במאי – אדריאן ריץ', משוררת, תאורטיקנית, פמיניסטית רדיקלית ומנהיגה לסבית אמריקאית ממוצא יהודי (נפטרה ב-2012) 12 ביוני – אנה פרנק, נערה יהודייה שתיעדה ביומנה את מאורעותיה בשואה (נרצחה ב-1945) 18 ביוני – גריגורי כנוביץ', סופר יהודי ליטאי 25 ביוני – אריק קרל, סופר ילדים ומאייר אמריקאי (נפטר ב-2021) 29 ביוני – אוריאנה פלאצ'י, עיתונאית וסופרת איטלקייה (נפטרה ב-2006) 12 ביולי – א-טייב סאלח, סופר סודאני (נפטר ב-2009) 27 ביולי – ג'ק היגינס, סופר אנגלי (נפטר ב-2022) 31 ביולי – לין ריד בנקס, סופרת בריטית 18 באוגוסט – אנטולי קוזנצוב, סופר סובייטי (נפטר ב-1979) 27 באוגוסט – איירה לוין, סופר ומחזאי אמריקאי ממוצא יהודי (נפטר ב-2007) 29 באוגוסט – תום גאן, משורר אנגלי (נפטר ב-2004) 25 בספטמבר – ברברה וולטרס, עיתונאית אמריקאית יהודייה 15 באוקטובר – מילוראד פאביץ', סופר, מתרגם ומשורר סרבי (נפטר ב-2009) 21 באוקטובר – אורסולה לה גווין, סופרת אמריקאית (נפטרה ב-2018) 12 בנובמבר – מיכאל אנדה, סופר גרמני (נפטר ב-1995) 12 בדצמבר – ג'ון אוסבורן, מחזאי, תסריטאי, שחקן תיאטרון ומבקר בריטי (נפטר ב-1994) 31 בדצמבר – רוברט סילברס, עיתונאי אמריקאי (נפטר ב-2017) מדיה וקבצים בנושא 1929 בספרות בוויקישיתוף
יחסי הולנד–סלובקיה

יחסי הולנד–סלובקיה הם היחסים הדיפלומטיים בין הולנד לסלובקיה. שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. במרץ 2022 נפגשו בברטיסלבה שר החוץ ההולנדי, וופקה הוקסטר, ושר החוץ הסלובקי, איבן קורקוק. שר החוץ הסלובקי הודה לממשלת הולנד על החלטתה לסייע לסלובקיה להגן על עצמה. "אין ביטוי גדול יותר לקרבה של מערכות יחסים ואמון מאשר כשאתה שולח יחידות משלך של גברים ונשים למדינה אחרת", אמר איבן קורקוק, והודה להולנד בשם הממשלה כמו גם סלובקיה כולה על ההחלטה להצבת יחידות שיהיו חלק מההגנה ושיתפעלו את מערך הפטריוט. כיום, שתי המדינות חברות מלאות באיחוד האירופי ובנאט"ו. הולנד מחזיקה בסלובקיה שגרירות בברטיסלבה וקונסוליה בפרשוב. סלובקיה מחזיקה בהולנד שגרירות בהאג. מדיה וקבצים בנושא יחסי הולנד–סלובקיה בוויקישיתוף Slovakia and Netherlands on defence and cultural cooperation באתר enrsi.rtvs‏, 31 במרץ 2022 סלובקיה באתר משרד החוץ ההולנדי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אל בו שאמס

אל בו שאמס (בערבית: آل بو شامس) הוא שבט ערבי בדואי הנמצא בעיקר בחלק הדרום מזרחי של חצי האי ערב. בני השבט ממוקמים בעיקר בצפון עומאן ובאיחוד האמירויות הערביות. הם נמצאים גם בכווית, קטר, מזרח ערב הסעודית, בחריין ועיראק. בשל גודלו של השבט, קיימים ענפים רבים המיוחסים לאל בו שאמס. בני אל בו שאמס היגרו מערבה כדי להתיישב באזור אל-סוניינה (אנ'). מאוחר יותר חלקם היגרו לנווה מדבר אל-עין. قبيلة الشامسي *_^ - منتديات الرمس, forum.alrams.net ערך זה הוא קצרמר בנושא עומאן ובנושא קבוצות אתניות. אתם מוזמנים לתרום לוויקיפדיה ולהרחיב אותו.
יחסי הולנד–סלובניה

יחסי הולנד–סלובניה הם יחסי החוץ בין הולנד לסלובניה. שתי המדינות כוננו יחסים דיפלומטיים ב-25 ביוני 1991, מיד לאחר עצמאות סלובניה ותחילת התפרקות יוגוסלביה. הולנדית נלמדת באוניברסיטת ליובליאנה, ספרים הולנדיים מתורגמים לסלובנית, ואמנים הולנדים מציגים בסלובניה תערוכות אמנות. במאי 2022 חגגו שתי המדינות 30 שנה לכינון היחסים הדיפלומטיים ביניהן. שתי המדינות חברות מלאות בנאט"ו ובאיחוד האירופי. הסחר בין המדינות מסתכם ב-1.7 מיליארד אירו בשנה, והוא עדיין בצמיחה. הולנד מייצאת לסלובניה פרחים, ומייבאת ממנה מוצרים, מכונות פרמצבטיות וחקלאות מסלובניה. הולנד מחזיקה בסלובניה שגרירות בליובליאנה. סלובניה מחזיקה בהולנד שגרירות בהאג. מדיה וקבצים בנושא יחסי הולנד–סלובניה בוויקישיתוף The Netherlands celebrates 30 years of diplomatic relations with Slovenia and gives a bee house as a present באתר ממשלת הולנד, במאי 2022
הייפא אאל מוקרן

הנסיכה הייפא אאל מוקרן (בערבית: هيفاء بنت عبد العزيز آل مقرن) היא כלכלנית ופוליטיקאית סעודית, הנציגה הקבועה של ערב הסעודית באונסק"ו. הייפא אאל מוקרן בוגרת תואר ראשון בכלכלה מאוניברסיטת המלך סעוד. בשנת 2007 סיימה תואר שני בכלכלה מ-SOAS (אנ'). בשנת 2017 קודמה לתפקיד סגנית השר לפיתוח בר קיימא. בשנת 2020 היא עמדה בראש קבוצת העבודה לפיתוח G20. בינואר 2020 מונתה אאל מוקרן כנציגת ערב הסעודית באונסק"ו. במינויה היא הציגה את אישוריה למנכ"לית אונסק"ו, אודרי אזולאי.[דרושה הבהרה] מינויה סימן הישג חדש לאישה מסעודיה. חלק מרכזי בתפקידה הוא קידום השפה הערבית במסגרות המורשת התרבותית של אונסק"ו. בשנת 2020 היא תוארה על ידי מגזין "אשת האמירויות", כ"אחד האנשים החזקים בסעודיה". בשנת 2021 זכתה אאל מוקרן במסדר המלך עבדולעזיז (אנ'). "Who's Who: Princess Haifa Al-Mogrin, KSA's permanent representative to UNESCO". Arab News (באנגלית). 2021-05-02. נבדק ב-2021-07-13. "G20 summit brings together world's leaders". Ajel (באנגלית). 2020-11-21. נבדק ב-2021-07-13. "Princess Haifa Al-Mogrin, Saudi diplomat". Arab News (באנגלית). 2020-01-15. נבדק ב-2021-07-13. "Saudi Arabia Appoints Princess Haifa Al-Mogrin to UNESCO". Al Bawaba (באנגלית). נבדק ב-2021-07-13. "More information - Arabie saoudite". UNESCO (באנגלית). נבדק ב-2021-07-13.{{cite web}}: תחזוקה - ציטוט: url-status (link) باريس, واس- (2020-03-10). "الأميرة هيفاء بنت عبد العزيز آل مقرن تقدم أوراق اعتمادها لدى «اليونسكو»". alyaum (בערבית). נבדק ב-2021-07-13. "On UN Day, Take A Look At The Saudi Women Driving Change Through The UN". About Her (באנגלית). 2020-10-23. נבדק ב-2021-07-13. "ثقافي / سمو الأميرة هيفاء آل مقرن: المملكة أكبر داعم ومعزز لحضور اللغة العربية في اليونسكو".{{cite web}}: תחזוקה - ציטוט: url-status (link) "Saudi National Day: 8 incredible women you should be following". Emirates Woman (באנגלית). 2020-09-23. נבדק ב-2021-07-13. "أول تعليق من الأميرة هيفاء آل مقرن على حصولها على وسام الملك عبدالعزيز". صحيفة صدى الالكترونية (בערבית). 2021-05-25. נבדק ב-2021-07-13.